Rolf Sanne-Gundersen

Rolf Sanne-Gundersen (født 25. mai 1965 på Våland, Stavanger) er daglig leder i Sunnfjord Utvikling AS.  

Han er utdannet som lærer ved Høgskulen i Sogn og Fjordane i Sogndal, uteksaminert 1988. Han var sommervikar i Firda Tidende i 1987, journalist i Sogningen/Sogns Avis 1988-1989, i Firda 1990-1993, sportsjournalist i Dagbladet 1993-1994 og nyhetsreporter i TV 2 1994-1997.  

Sanne-Gundersen begynte som reporter i NRK Sogn og Fjordane i 1997 og var vaktsjef i flere år før han ble redaksjonssjef i 2004. Han var også innenrikssjef i Dagsrevyen. Fra mai 2009 til 2013 var han distriktsredaktør i NRK Sogn og Fjordane. I NRK Sogn og Fjordane har Sanne-Gundersen mest arbeidet som nyhetsjournalist i radio og TV. Han har også vært prosjektleder for TV-serien Flo, fjell og fjære: Jostein Flo utforsker Vestlandet. 

I 2013 ble han administrasjonssjef og senere en kort periode administerende direktør for baderomsprodusenten Bano AS på Sandane. Han startet deretter eget kommunikasjonsbyrået i Førde. I 2016 ble han daglig leder i Sunnfjord utvikling AS. 

Kategori:Norske redaktører
Kategori:Fødsler i 1965
Kategori:Norske pedagoger
Kategori:Alumni fra Høgskulen i Sogn og Fjordane
Kategori:Personer fra Stavanger kommune